
CĒSU PILSĒTAS IEDZĪVOTĀJU PADOME
Protokols nr. 6/26
Sēdes sākums: 2026. gada 29. septembrī, plkst. 18.00
Norises vieta: Cēsu novada pašvaldība, Raunas iela 4, 2.stāva, konferenču zāle
Sēdes vadītājs: padomes priekšsēdētājs Armands Sīlītis 
Protokolētājs: Kristīne Auniņa
Sēdē piedalās: Iedzīvotāju padomes locekļi: Armands Sīlītis, Ramona Čunkure, Tatjana Bernharde, Oksana Zariņa-Jarohoviča, Edmunds Jansons, Kristīne Auniņa – ir kvorums, jo 6 no 9.
Citi: Liesma Lasmane, Jānis Andersons, laikraksta Druva redaktore Andra Gaņģe.
Sēdes darba kārtība:
1. Sēdes atklāšana un darba kārtības apstiprināšana.
2. Aktuālā informācija par padomes darbu, finansējumu un turpmākajām iniciatīvām.
3. Armanda Sīlīša atbrīvošana no padomes locekļa pienākumu pildīšanas.
4. Izmaiņas padomes sastāvā.
5. Padomes priekšsēdētāja ievēlēšana; nepieciešamības gadījumā vietnieka un sekretāra pienākumi.
6. Citi jautājumi, priekšlikumi un brīvais mikrofons.
7. Sēdes slēgšana.

1.Sēdi atklāja padomes priekšsēdētājs Armands Sīlītis. Darba kārtības apstiprināšanas balsojums vienbalsīgi.
2.1. Iepriekš virzītās iniciatīvas un finansējums
Ziņoja un apsprieda: 2026. gada 14. jūlija sēdē bija nolemts piešķirt finansējumu papildu soliņu iegādei un uzstādīšanai Cēsīs, kā arī mobilitātes infrastruktūrai, tostarp velostatīviem. Pēc iedzīvotāju ieteikumiem izvēlētas iespējamās vietas un priekšlikums iesniegts izskatīšanai Cēsu novada domes Sociālo, veselības un sabiedrības iesaistes jautājumu komitejas sēdē, kas notika 2026.gada 24. septembrī, par ko pieņemts lēmums atbalstīt Cēsu pilsētas iedzīvotāju padomes iniciatīvu publiskās ārtelpas labiekārtošanai – 5 soliņu uzstādīšanai Cēsu pilsētas ielās un 5 velostatīvu uzstādīšanai vecpilsētas Rožu laukumā un piešķirt iniciatīvas īstenošanai finansējumu līdz 7 747 EUR no Cēsu iedzīvotāju padomei 2026. gada budžetā paredzētā finansējuma.
Iepriekš bija atbalstīts arī finansējums jauniešu publiskas pulcēšanās vietai; tās novietojums un izpildījums vēl tiek izvērtēts. Sēdē apspriesta iespēja attīstīt vietu Maija parkā. Ierosināts vēlreiz uzklausīt jauniešus un ar pašvaldības speciālistiem precizēt risinājumu, projektēšanas nepieciešamību un izmaksas.
Prezentācijā sniegts šāds 25 000 EUR finansējuma sadalījums un pozīciju atlikums:
	Joma
	Piešķīrums
	Norādītais atlikums

	Sabiedrības līdzdalība
	35 %  8 750,00 EUR
	1 002,97 EUR

	Kopienas veidošana un stiprināšana
	50 %  12 500,00 EUR
	10 500,00 EUR

	Uzņēmējdarbības veicināšana
	15 %  3 750,00 EUR
	3 750,00 EUR


Padome iepazinās ar pašvaldības atbildēm uz iepriekš apkopotajiem iedzīvotāju jautājumiem par satiksmes drošību. Tika minēti iespējamie risinājumi pie jauniešu centra, atsevišķos krustojumos un gājēju pārejās, apgaismojuma uzlabojumi un plānotie ielu darbi. Atsevišķu krustojumu risinājumiem tika rosināta apspriešana ar iedzīvotājiem. Konkrētu projektu nosaukumi un izpildes stadijas jāsalīdzina ar pašvaldības rakstisko atbildi.
Rezultāts: Informācija uzklausīta. Norakstā nav fiksēts jauns balsojums par finansējuma piešķiršanu vai pārdali šajā sēdē.
2.2.Turpmākās iniciatīvas un saziņa ar iedzīvotājiem
Apsprieda: Tika izteikti priekšlikumi par pilsētas vides elementiem un jauniešu pulcēšanās vietu, tikšanos ar “Cita Daugavpils” kopienu pārstāvi, Cēsu iedzīvotāju forumu, neformālu padomju un iedzīvotāju tikšanos, kā arī īsiem video vai sarunu ierakstiem par padomes darbu. Foruma iespējamais laiks apspriests novembrī vai decembra sākumā; datums, mērķis, tāme un finansēšanas kārtība netika noteikti.
Plašāk apspriesta platformas “Manas Cēsis” izmantošana ideju un problēmu kartēšanai un tās iespējamā saikne ar pašvaldības lietotni. Dalībnieki norādīja, ka pirms aktīvas popularizēšanas jāvienojas par satura ievietošanu, jautājumu izskatīšanu un atbildīgo personu. Tika ierosināts lūgt pašvaldībai norādīt konkrētu kontaktpersonu komunikācijas jautājumos un vienoties par regulāru iedzīvotāju padomes informācijas publicēšanu. Apspriesta arī iespēja platformu piedāvāt citām novada padomēm.
Rezultāts: Minētie priekšlikumi paliek tālākai izvērtēšanai. Norakstā nav fiksēts balsojums, konkrēts izpildītājs vai apstiprināts izdevumu apmērs.
3.Jautājums par Armanda Sīlīša atbrīvošanu
Ziņoja: Armands Sīlītis informēja par iesniegumu izbeigt darbu Cēsu pilsētas iedzīvotāju padomē pēc paša vēlēšanās. Viņš paskaidroja, ka pieaugusī darba slodze neļauj veltīt padomes darbam nepieciešamo laiku. Viņš pauda gatavību turpmāk sniegt konsultācijas un palīdzēt ar platformas “Manas Cēsis” administrēšanu.
Lēmums un balsojums: pieņemts lēmums par Armanda Sīlīša atbrīvošanu no padomes locekļa un padomes priekšsēdētāja pienākumu pildīšanas
balsis par - 5, pret - 0 un atturas - 1
4. Izmaiņas padomes sastāvā
Sēdes plānā kā nākamā kandidāte atbilstoši vēlēšanu rezultātiem norādīta Liesma Lasmane. Klātesošs ir arī Jānis Andersons. 
Rezultāts: Abi kandidāti savu līdzdalību padomē apdomās līdz nākamajai sēdei.
5. Padomes priekšsēdētāja ievēlēšana
Sēdes plānā paredzēta kandidātu izvirzīšana un balsojums par priekšsēdētāju. 
Armands Sīlītis izvirza Tatjanas Bernhardes kandidatūru, kam piebalso arī Oksana Zariņa-Jarohoviča, Edmunds Jansons, Kristīne Auniņa.
Kandidāti, lēmums un balsojums:  Izvirzītais kandidāts iedzīvotāju padomes priekšsēdētāja amatam Tatjana Bernharde. 
Balsošanas brīdī sēdē piedalās pieci padomes locekļi.
Pieņemts lēmums par Tatjanas Bernhardes ievēlēšanu padomes priekšsēdētāja amatā:
balsis par - 4, pret - 0 un atturas - 1

Citi jautājumi un sēdes slēgšana
Brīvā mikrofona jautājumi un sēdes slēgšanas laiks plkst.20:15.

Sēdes vadītājs:  Armands Sīlītis    
Protokolētājs:  Kristīne Auniņa

